proxectonos/corpus_dominio_legal_administrativo_tmp huggingface dataset:
DECRETO 69/2011, do 31 de marzo, polo que se aproba a bandeira do Concello do Rosal.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2011

O Concello do Rosal considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27º.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia, e por proposta da persoa titular da Consellería de Presidencia, Administracións Públicas e Xustiza, logo da deliberación do Consello da Xunta de Galicia, na súa reunión do día trinta e un de marzo de dous mil once,
DISPOÑO:
Artigo único.-Aprobar a bandeira do Concello do Rosal, que figura como anexo, organizada do seguinte xeito:
Pano dividido por tres franxas verticais de verde, branco e azul; a de branco cunha rosa heráldica ao natural.
A cor verde simboliza o ambiente, os recursos agrícolas, gandeiros e forestais; as cores branca e azul representan o río Tamuxe e a súa desembocadura ao Miño; e a rosa fai referencia á simboloxía popular do propio nome do Rosal.
Santiago de Compostela, trinta e un de marzo de dous mil once.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "07200D007P011.PDF"
DECRETO 66/2011, do 24 de marzo, polo que se aproba o escudo do Concello de Montederramo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2011

O Concello de Montederramo considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27º.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia, e por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e catro de marzo de dous mil once,
DISPOÑO:
Artigo único.-Aprobar o escudo do Concello de Montederramo, que figura como anexo, organizado do seguinte xeito:
En campo de ouro, un carballo arrancado acostado de dúas flores de loto de gules. Ó timbre, coroa real pechada.
Campo de ouro e cor sinople representan o compromiso das súas xentes polo desenvolvemento dentro do equilibrio ambiental. A árbore e as flores de loto aluden acertadamente ás armas heráldicas do mosteiro cisterciense de Montederramo, fundado en 1.124 orixinariamente baixo a regra de san Bieito, a que estaba historicamente vinculado o territorio municipal, onde as ditas flores tradicionalmente simbolizan o renacemento do sol, da vida, da fecundación e da resurrección. Ademais, o carballo alude tamén á histórica riqueza forestal, á actividade gandeira e agraria, e ao carácter rural do municipio.
Ferrol, vinte e catro de marzo de dous mil once.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "07200D004P008.PDF"
DECRETO 68/2011, do 31 de marzo, polo que se aproba o escudo do Concello do Rosal.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2011

O Concello do Rosal considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27º.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia, e por proposta da persoa titular da Consellería de Presidencia, Administracións Públicas e Xustiza, logo da deliberación do Consello da Xunta de Galicia na súa reunión do día trinta e un de marzo de dous mil once,
DISPOÑO:
Artigo único.-Aprobar o escudo do Concello do Rosal, que figura como anexo, organizado do seguinte xeito:
En campo de sinople unha ponte de prata, mazonada de sable, de tres arcos, sobre ondas de prata e azur, sumada dun cruceiro diminuído de prata surmontado dun acio de uvas de ouro flanqueado por dúas follas de vide; bordura de prata cargada de catro rosas ao natural. Ao timbre, coroa real pechada.
A ponte e o cruceiro representan a ponte sobre o río Tamuxe na súa desembocadura ao Miño; a cor sinople simboliza o ambiente, os recursos agrícolas, gandeiros e forestais; o acio e as follas aluden á riqueza vitivinícola do municipio e as rosas fan referencia á simboloxía popular do propio nome do Rosal e, polo seu número, ás catro parroquias que conforman o termo municipal.
Santiago de Compostela, trinta e un de marzo de dous mil once.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "07200D007P011.PDF"
DECRETO 65/2011, do 24 de marzo, polo que se aproba a bandeira do Concello de Cospeito.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2011

O Concello de Cospeito considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27º.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e catro de marzo de dous mil once,
DISPOÑO:
Artigo único.-Aprobar a bandeira do Concello de Cospeito, que figura como anexo, organizada do seguinte xeito:
Pano de verde con dúas torres aclaradas de vermello; na parte inferior, catro ondas de branco e azul.
O pano de cor verde alude ao ambiente pola condición de pertencer gran parte do territorio municipal á reserva da biosfera Terras do Miño, declarada pola UNESCO o ano 2002, por ser lugar de importancia comunitaria (LIC) Parga-Ladra-Támoga, e por formar parte da Rede Natura 2000. As ondas de prata e azul representan a lagoa de Cospeito, os ríos Miño, Támoga, Anllo, Guisande e tamén, coma no escudo municipal, a liñaxe dos Ribadeneira, de influente presenza no municipio ao longo da Idade Moderna.
As torres representan o destacado papel que desempeñaron na historia de Cospeito as fortalezas de Barreira (localizada na parroquia de Santa María de Cospeito), cabeza do antigo couto da Pena; e Vilaxoán ou Caldaloba (situada en San Martiño de Pino), cabeza, pola súa vez, do antigo couto de Mato. A súa cor amarela representa a actividade económica, agrícola e gandeira.
Ferrol, vinte e catro de marzo de dous mil once.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "07200D004P008.PDF"
RESOLUCIÓN do 25 de marzo de 2011 que modifica a Resolución do 9 de febreiro de 2009 pola que se modifican e se crean ficheiros de carácter persoal.
UNIVERSIDADE DE VIGO — III. OUTRAS DISPOSICIÓNS — 15/04/2011

A Resolución do 2 de febreiro de 2011 modificaba a Resolución do 9 de febreiro de 2009 pola que se modificaban e se creaban ficheiros de carácter persoal. Na modificación do ficheiro de televisión omitiuse o número de ficheiro de usuario, polo que procede realizar a seguinte modificación:
Páxina 5.272:
Ficheiro televisión:
Onde di:
«Responsable do ficheiro: Vicerreitoría de Novas Tecnoloxías e Calidade. Campus Universitario s/n, 36310 Vigo, Pontevedra».
Debe dicir:
«Ficheiro televisión (2092260971).
Responsable do ficheiro: Vicerreitoría de Economía e Planificación. Campus Universitario s/n, 36310 Vigo, Pontevedra».
Vigo, 25 de marzo de 2011.
Salustiano Mato de la Iglesia
Reitor da Universidade de Vigo
CORRECCIÓN de erros.-Resolución do 10 de marzo de 2011 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2011.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 15/04/2011

Advertida a falta dun anexo na dita resolución publicada no Diario Oficial de Galicia número 64, do xoves 31 de marzo de 2011, cómpre realizar as seguintes correccións:
Despois da páxina 5.706, engadir o anexo VI: Declaracións xuradas.
Ver referencia pdf "07500D001P005.PDF"
RESOLUCIÓN do 22 de marzo de 2011 pola que se publica o plan de estudos de graduado ou graduada en Enxeñaría Civil.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 14/04/2011

Obtida a verificación do Plan de estudos polo Consello de Universidades, logo de informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enxeñaría Civil, que quedará estruturado segundo consta no anexo.
Santiago de Compostela, 22 de marzo de 2011.
Juan José Casares Long
Reitor da Universidade de Santiago de Compostela
Ver referencia pdf "07400D009P032.PDF"
RESOLUCIÓN do 3 de marzo de 2011, da Dirección Xeral do Instituto Galego da Vivenda e Solo (IGVS), pola que se lles dá publicidade aos convenios de colaboración subscritos polo Instituto Galego da Vivenda e Solo (IGVS) no terceiro cuadrimestre do ano 2010.
INSTITUTO GALEGO DA VIVENDA E SOLO — III. OUTRAS DISPOSICIÓNS — 04/04/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano 2010.
En consecuencia, e para darlle cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego da Vivenda e Solo (IGVS) nos meses de setembro, outubro, novembro e decembro do ano 2010, que se incorpora como anexo a esta resolución.
Santiago de Compostela, 3 de marzo de 2011.
Antonio José Boné Pina
Director xeral do Instituto Galego da Vivenda
e Solo
Ver referencia pdf "06600D014P063.PDF"
CORRECCIÓN de erros.-Resolución do 11 de marzo de 2011, da Secretaría Xeral Técnica da Consellería do Medio Rural, pola que se lles dá publicidade aos convenios subscritos por esta consellería no terceiro cuadrimestre do ano 2010.
CONSELLERÍA DO MEDIO RURAL — III. OUTRAS DISPOSICIÓNS — 04/04/2011

Advertido erro na dita resolución, publicada no Diario Oficial de Galicia nº 55, do 18 de marzo de 2011, cómpre facer a seguinte corrección:
Na páxina 4.607, a columna correspondente ao importe do convenio de colaboración entre a Consellería de Medio Ambiente, Territorio e Infraestruturas, a Empresa  Pública de Obras e Servizos Hidraúlicos e a Consellería do Medio Rural para a execución da obra de mellora das instalacións de depuración. A Illa de Ons (Bueu), de clave O.H.336.955, figura en branco, debe figurar a cantidade de 223.746, 66 .
CORRECIÓN de erros-Orde do 10 de febreiro de 2011 pola que se establecen as bases reguladoras das axudas para o fomento da utilización de maquinaria e equipamentos agrarios en réxime asociativo en Galicia, e se convocan para o ano 2011.
CONSELLERÍA DO MEDIO RURAL — III. OUTRAS DISPOSICIÓNS — 04/04/2011

Advertidos erros na dita orde, publicada no Diario Oficial de Galicia nº 32, do 16 de febreiro de 2011, cómpre facer as oportunas correccións:
Na páxina 2.654, no artigo nº 27º, onde di «Poderanse utilizar, asi mesmo, outros remanentes que poidan existir nas mesmas aplicacións, dos orzamentos xerais da Comunidade Autónoma de Galicia», debe dicir: «Poderase proceder a incrementar a cantidade fixada anteriormente, de acordo co establecido no punto 2 do artigo 30º do Decreto 11/2009, do 8 de xaneiro, polo que se aproba o Regulamento da Ley 9/2007, do 13 de xuño, de subvencións de Galicia».
Ver referencia pdf "06600D010P061.PDF"
CORRECCIÓN de erros.-Orde do 14 de marzo de 2011 pola que se modifica a Orde do 8 de setembro de 2006, pola que se declaran e clasifican as zonas de produción de moluscos bivalvos e outros invertebrados mariños nas augas de competencia da Comunidade Autónoma de Galicia.
CONSELLERÍA DO MAR — III. OUTRAS DISPOSICIÓNS — 04/04/2011

Advertida omisión na corrección de erros da Orde do 14 de marzo de 2011 publicada no Diario Oficial de Galicia, número 64, do xoves 31 de marzo de 2011.
-Na páxina 5.691 cómpre engadir o seguinte mapa.
RESOLUCIÓN do 1 de marzo de 2011 pola que se procede á publicación das subvencións concedidas en virtude da Orde do 22 de abril de 2010, pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 04/04/2011

En virtude das competencias da Consellería de Traballo e Benestar, atribuídas polo Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, e o Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar, e de acordo co disposto no artigo 10º da Orde do 22 de abril de 2010, pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2011, e no artigo 15º.1 da Lei 9/2007, do 13 de xuño, de subvencións de Galicia, procédese á publicación das subvencións concedidas o 11 de agosto de 2010, mediante resolución do director xeral de Xuventude e Voluntariado, por delegación da conselleira de Traballo e Benestar segundo o disposto na
disposición adicional segunda da Orde do 22 de abril de 2010. A relación de subvencións concedidas atópase no anexo desta resolución.
Santiago de Compostela, 1 de marzo de 2011.
P.D. (Orde 22-4-2010)
Ovidio Rodeiro Tato
Director xeral de Xuventude e Voluntariado
Ver referencia pdf "06600D008P059.PDF"
RESOLUCIÓN do 7 de marzo de 2011, da Dirección Xeral de Educación, Formación Profesional e Innovación Educativa, pola que se fai pública a relación de beneficiarios de reintegros individuais de gastos por asistencia a actividades de formación do profesorado non universitario durante o ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/2011

Por Orde do 8 de xaneiro de 2010 (DOG do 11 de febreiro), regúlase o procedemento para o reintegro individual de gastos por asistencia a actividades de formación do profesorado non universitario durante o ano 2010.
O punto noveno establece que unha vez concedida a totalidade de reintegros, publicarase no Diario Oficial de Galicia a relación dos profesores beneficiarios deles.
En virtude do exposto anteriormente,
RESOLVO:
Único.-Dar publicidade á relación de beneficiarios que figuran no anexo.
Santiago de Compostela, 7 de marzo de 2011.
José Luis Mira Lema
Director xeral de Educación, Formación
Profesional e Innovación Educativa
Ver referencia pdf "07400D004P008.PDF"
Ver referencia pdf "07400D005P009.PDF"
RESOLUCIÓN do 4 de abril de 2011, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 39/2010, do 22 de decembro, de orzamentos xerais do Estado para o ano 2011.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/04/2011

Consonte o establecido no artigo 33º da Lei orgánica 2/1979, do 3 de outubro, do tribunal constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo na presente resolución.
Santiago de Compostela, 4 de abril de 2011.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 39/2010, do 22 de decembro, de orzamentos xerais do Estado para o ano 2011
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 18 de marzo de 2011, adoptou o seguinte acordo:
Primeiro.-Iniciar negociacións para resolver as discrepancias manifestadas na Lei 39/2010, do 22 de decembro, de orzamentos xerais do Estado para o ano 2011, no relativo á regulación contida no capítulo II do título VII, e con isto as partidas derivadas cos conceptos referidos no dito capítulo, en canto se refiran o financiamento da Comunidade Autónoma de Galicia.
Segundo.-Designar un grupo de traballo para propor á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do vindeiro día 24 de marzo de 2011, por calquera dos órganos mencionados no artigo 33º.2 da Lei orgánica 2/1979, do 3 de outubro, do Tribunal Constitucional, para os efectos que no propio precepto se recollen, así como inserir o presente acordo no Boletín Oficial del Estado e no Diario Oficial de Galicia.
Madrid, 18 de marzo de 2011. Manuel Chaves González, vicepresidente terceiro e ministro de Política Territorial e Administración Pública. Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 30 de xuño de 2011 pola que se lles dá publicidade aos convenios de colaboración subscritos polo Instituto Galego de Consumo no primeiro cuadrimestre do ano 2011.
Instituto Galego de Consumo — III. Outras disposicións — 30/08/2011

O artigo 11 da Lei 4/2006, do 30 de xuño, de transparencia e boas prácticas na Administración autonómica galega (DOG n.º 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Consumo no primeiro cuadrimestre do ano 2011.
Santiago de Compostela, 30 de xuño de 2011.
RESOLUCIÓN do 20 de agosto de 2011 pola que se aproban e fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 30/08/2011

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, publicada no DOG do 21 de abril de 2010, esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 23 de xuño de 2011 (DOG n.º 125, do 30 de xuño).
A listaxe de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es, e nelas farase constar, así mesmo, se está exento ou non da proba de coñecemento do idioma galego.
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación desta resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión, serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 20 de agosto de 2011.
RESOLUCIÓN do 5 de agosto de 2011, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 24/08/2011

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece, no seu artigo 8.6, que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade
Sanea Control, S.L.
, de acordo ás seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 6 ao 8 de setembro de 2011.
4. Lugar de realización:
Instalacións de
Sanea Control, S.L.
Avda. da Mahía n.º 106, baixo.
15220 Bertamiráns-Ames (A Coruña).
5. Número de prazas:
25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 5 de agosto de 2011.
CORRECCIÓN de erros. Orde do 12 de agosto de 2011 pola que se modifica a do 23 de setembro de 2009 pola que se establecen as bases reguladoras das axudas para a mellora da competitividade das explotacións leiteiras galegas, a través da redución dos custos de produción, cofinanciada co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011.
Consellería do Medio Rural — III. Outras disposicións — 30/08/2011

Advertidos erros no texto da citada orde, publicada no DOG n.º 160, do 23 de agosto de 2011, é necesario realizar as oportunas correccións.
– Na páxina 25432, na modificación quinta engádese o seguinte apartado:
Na letra b) onde di: «Investimento por UTA ata 4 puntos», debe dicir: «Investimento por UTA en implantación de pradarías ata 4 puntos».
– Na páxina 25438 engádese o seguinte anexo IV, que modifica o que figura nas páxinas 15513 e 15514 do DOG n.º 191, do 29 de setembro de 2009.
Investimentos destinados á redución dos custos na produción leiteira e á maximización do uso de recursos propios da explotación.
Instalacións complementarias
RESOLUCIÓN do 4 de agosto de 2011 pola que se dá publicidade á relación das entidades colaboradoras dos plans Renove de Fiestras 2010, Electrodomésticos 2010 e Iluminación Interior.
Instituto Enerxético de Galicia — III. Outras disposicións — 17/08/2011

Co obxecto de executar o Plan de Traballo 2010, que desenvolveu, no referido ano, o Convenio marco de colaboración entre o IDAE e o Inega para a definición e posta en práctica das actuacións consideradas no Plan de Acción da Estratexia de Aforro e Eficiencia Enerxética no ámbito territorial da Comunidade Autónoma de Galicia, procedeuse á convocatoria dos plans Renove de Fiestras, de Electrodomésticos e de Iluminación Interior. Dentro da convocatoria deste plan figuraba a selección das entidades colaboradoras para o desenvolvemento de cada un deles.
Rematada a selección, de conformidade co establecido no artigo 8 b.6) da Resolución do 27 de outubro de 2010 pola que se establecen as bases reguladoras para a concesión de subvencións en réxime de concorrencia non competitiva, relativa ao Plan Renove de Fiestras; no artigo 8.4 da Resolución do 6 de xullo de 2010 pola que se establecen as bases reguladoras para a concesión de subvención en réxime de concorrencia non competitiva, relativa ao Plan Renove de Electrodomésticos e a da Resolución do 7 de xaneiro de 2011 pola que se establecen as bases reguladoras para a concesión de subvención en réxime de concorrencia non competitiva, relativa ao Plan Renove de Iluminación Interior,
Primeiro. Dar conta da publicación das entidades colaboradoras adheridas aos referidos plans Renove, que se poderá consultar na páxina web do Inega, http://www.inega.es
Segundo. Publicar esta resolución no
Diario Oficial de Galicia
para os efectos previstos no artigo 60 da Lei 30/1992, do 26 de novembro.
Contra esta resolución non caberá ningún recurso.
Santiago de Compostela, 4 de agosto de 2011.
RESOLUCIÓN do 28 de xullo de 2011, da Dirección Xeral de Industria, Enerxía e Minas, pola que se dá publicidade dos beneficiarios das axudas concedidas ao abeiro da Orde do 7 de marzo de 2011 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder).
Consellería de Economía e Industria — III. Outras disposicións — 17/08/2011

De conformidade co disposto no artigo 18 da Lei 38/2003, xeral de subvencións, no artigo 78.8.º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 23 da Orde do 7 de marzo de 2011 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da Orde do 7 de marzo de 2011.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2011-2012, o seguinte:
a) Norma reguladora da convocatoria: Orde do 7 de marzo de 2011 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder).
b) Aplicación orzamentaria: 08.04.-733B.760.0.
c) Crédito orzamentario: ano 2011, 2.382.467,57 euros – ano 2012, 966.059,62 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 28 de xullo de 2011.
Subvencións concedidas:
RESOLUCIÓN do 26 de xullo de 2011, da Dirección Xeral de Administración Local, pola que se fan públicas as axudas concedidas ao abeiro da Orde do 15 de marzo de 2011, da Consellería de Presidencia, Administracións Públicas e Xustiza, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán.
Consellería de Presidencia, Administracións Públicas e Xustiza — III. Outras disposicións — 17/08/2011

Conforme o establecido no artigo 13 da Orde do 15 de marzo de 2011, da Consellería de Presidencia, Administracións Públicas e Xustiza, pola que se anuncian axudas económicas aos concellos de Galicia para a contratación temporal de auxiliares de policía local durante a tempada de verán, publicarase no
Diario Oficial de Galicia
a relación das concedidas con indicación das persoas beneficiarias e os importes das axudas concedidas.
Publicar no
Diario Oficial de Galicia
as axudas concedidas por resolución da consellería de Presidencia, Administracións Públicas e Xustiza, do 13 de xullo de 2011, destinadas á contratación temporal de auxiliares de policía local durante a tempada de verán, cun importe total de 155.000 euros con cargo á aplicación orzamentaria 05.03.141A.460.0 correspondente aos orzamentos xerais da Comunidade Autónoma de Galicia para o ano 2011, nas contías e beneficiarios que se relacionan no anexo desta resolución.
Santiago de Compostela, 26 de xullo de 2011.
RESOLUCIÓN do 26 de xullo de 2011, da Dirección Xeral de Administración Local, pola que se fan públicas as axudas concedidas ao abeiro da Orde do 31 de decembro de 2010 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais, por parte dos concellos de Galicia.
Consellería de Presidencia, Administracións Públicas e Xustiza — III. Outras disposicións — 17/08/2011

Conforme o establecido no artigo 17 da Orde do 31 de decembro de 2010, da Consellería de Presidencia, Administracións Públicas e Xustiza, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, publicarase no
Diario Oficial de Galicia
a relación das concedidas con indicación das persoas beneficiarias e os importes das axudas concedidas.
Publicar no
Diario Oficial de Galicia
as axudas concedidas por resolución da Consellería de Presidencia, Administracións Públicas e Xustiza, do 12 de maio do 2011, destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, cun importe total de 1.566.753,42 euros con cargo á aplicación orzamentaria 05.03.141A.760.3 correspondente aos orzamentos xerais da Comunidade Autónoma de Galicia para o ano 2011, nas contías e beneficiarios que se relacionan no anexo desta resolución.
Santiago de Compostela, 26 de xullo de 2011.
ORDE do 28 de xullo de 2011 pola que se resolve a convocatoria de subvencións a proxectos de asociacións e concellos que desenvolven accións de saúde pública no campo do VIH/sida en Galicia.
Consellería de Sanidade — III. Outras disposicións — 17/08/2011

Mediante Orde do 18 de febreiro de 2011, da Consellería de Sanidade (DOG núm. 38, do 24 de febreiro), dítanse as normas para a concesión de subvencións a proxectos de asociacións e concellos que desenvolven accións de saúde pública no campo do VIH/sida en Galicia.
O artigo 9 da citada norma establece que, examinadas pola comisión de valoración as solicitudes presentadas, se procederá á súa resolución mediante orde da Consellería de Sanidade, que será publicada no
Diario Oficial de Galicia,
facéndose constar a contía das axudas concedidas.
Na súa virtude, esta consellería
Artigo único. Aprobar ou denegar os proxectos de asociacións e concellos que desenvolven accións de saúde pública no campo do VIH/sida que se recollen no anexo desta orde, así como adxudicarlles as contías que se determinen nel.
Santiago de Compostela, 28 de xullo de 2011.
Asociacións (aplicación orzamentaria: 1002.413A.481.0)
Corporacións locais (aplicación orzamentaria: 1002.413A.460.0)
CORRECCIÓN de erros. Orde do 29 de xullo de 2011 pola que se desenvolve o Decreto 77/2011, do 7 de abril, polo que se establece o Regulamento orgánico dos centros integrados de formación profesional competencia da Consellería de Educación e Ordenación Universitaria.
Consellería de Educación e Ordenación Universitaria — I. Disposicións xerais — 12/08/2011

Advertido erro na dita orde, publicada no Diario Oficial de Galicia número 151, do 8 de agosto de 2011, cómpre efectuar a seguinte corrección:
Na páxina 22645, no artigo 13, punto 1, onde di: «... un Plan anual ...», debe dicir: «... un plan anual ...»; e onde di: «... os equipamentos e/ou ...», debe dicir: «... os equipos e/ou ...».
RESOLUCIÓN do 29 de xullo de 2011, da Secretaría Xeral da Emigración, pola que se publican as subvencións concedidas en virtude da Resolución do 24 de novembro de 2010 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2011.
Consellería de Presidencia, Administracións Públicas e Xustiza — III. Outras disposicións — 11/08/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 10 da Resolución do 24 de novembro de 2010, pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2010, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos de capital realizados polas entidades galegas no exterior en infraestruturas, a través dos tres programas seguintes: Programa A. Axudas a entidades galegas no exterior para a reforma, rehabilitación e conservación das súas instalacións; Programa B. Axudas a entidades asociativas de emigrantes galegos no exterior para a mellora de dotacións e equipamentos; Programa C. Axudas para o acondicionamento, dotación e/ou renovación de fondos das bibliotecas pertencentes ás entidades galegas no exterior.
Norma reguladora: Resolución do 24 de novembro de 2010, pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2010 (
Diario Oficial de Galicia
n.º 230, do 30 de novembro).
Aplicación orzamentaria: 04.50.312C.781.0. Axudas, subvencións e convenios, dos orzamentos xerais da Comunidade Autónoma de Galicia para o ano 2010.
Crédito orzamentario: 900.000 euros.
Entidades beneficiarias das subvencións cunha contía igual ou superior a 3.000 euros e o importe da axuda concedida a cada unha delas expresado en euros, por orde alfabética:
Programa B. Axudas a entidades asociativas de emigrantes galegos no exterior para a mellora de dotacións e equipamentos.
Santiago de Compostela, 29 de xullo de 2011.
RESOLUCIÓN do 4 de xullo de 2011 pola que se procede á publicación das subvencións concedidas en virtude da Orde do 30 de decembro de 2010 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2011.
Consellería de Traballo e Benestar — III. Outras disposicións — 11/08/2011

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7 da Orde do 30 de decembro de 2010 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2011, procédese á publicación das subvencións concedidas en virtude da devandita orde para o ano 2011.
Obxecto da axuda: as axudas teñen como obxecto subvencionar as actividades de fomento da prevención de riscos laborais recollidas no número 2 do artigo 3 da orde de referencia, que establece como actuacións subvencionables as seguintes:
– De formación, destinadas aos traballadores/as galegos/as.
– Estudos e traballos técnicos relacionados coa seguridade e saúde laboral.
– Realización de ferramentas prácticas para implantación de actuacións en seguridade e saúde laboral.
– De investigación e de prospección dirixidas á mellora da prevención de riscos laborais, así como estudos de condicións de traballo en sectores concretos de actividade económica.
– De difusión, sensibilización e intercambio de experiencias (conferencias, xornadas, seminarios e publicacións):
a) De difusión normativa e técnica, en relación coa Lei de prevención de riscos laborais e normativa de desenvolvemento.
b) De sensibilización empresarial para investimento específico en prevención de riscos laborais.
c) De intercambio de experiencias e boas prácticas en seguridade e saúde laboral.
Norma reguladora. Orde do 30 de decembro de 2010 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2011 (
Diario Oficial de Galicia
n.º 15, do 24 de xaneiro).
Crédito orzamentario: 1.457.172,00 € (un millón catrocentos cincuenta e sete mil cento setenta e dous euros) recollido na aplicación orzamentaria 12.03.324B.481.1 (1.457.172,00 euros) dos orzamentos xerais da Comunidade Autónoma de Galicia para o ano 2011.
Beneficiarios da subvención e importe desta: véxase anexo.
Santiago de Compostela, 4 de xullo de 2011.
RESOLUCIÓN do 29 de xullo de 2011, da Secretaría Xeral da Emigración, pola que se publican as subvencións concedidas en virtude da Resolución do 1 de decembro de 2010 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2011.
Consellería de Presidencia, Administracións Públicas e Xustiza — III. Outras disposicións — 11/08/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 10 da Resolución do 1 de decembro de 2010, pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2010, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos correntes das entidades galegas no exterior a través dos cinco programas seguintes: Programa 1. Axudas a entidades galegas no exterior para a prestación de servizos socioasistenciais a favor das persoas de orixe galega residentes no exterior e os seus descendentes; Programa 2. Axudas para promover a realización de proxectos culturais, formativos e actividades asociativas propias das entidades galegas no exterior; Programa 3. Axudas para a edición de publicacións e outras accións informativas das entidades galegas no exterior; Programa 4. Axudas para o financiamento dos gastos de funcionamento das entidades galegas no exterior; Programa 5. Axudas para a realización de proxectos promovidos pola xuventude.
Norma reguladora: Resolución do 1 de decembro de 2010 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2010 (
Diario Oficial de Galicia
n.º 235, do 9 de decembro).
Aplicación orzamentaria: 04.50.312C.481.0. Axudas a entidades no ámbito das migracións, dos orzamentos xerais da Comunidade Autónoma de Galicia para o ano 2010.
Crédito orzamentario: 900.000 euros.
Entidades beneficiarias das subvencións cunha contía igual ou superior a 3.000 euros e o importe da axuda concedida a cada unha delas expresado en euros, por orde alfabética:
Santiago de Compostela, 29 de xullo de 2011.
RESOLUCIÓN do 29 de xullo de 2011 pola que se adhire unha entidade financeira ao convenio de colaboración para o apoio financeiro á hostalaría, comercio, turismo e servizos das comarcas de Ferrol, Eume e Ortegal, subscrito entre o Instituto Galego de Promoción Económica (Igape), as entidades financeiras e as sociedades de garantía recíproca adheridas (Re-invirte Ferrol).
Instituto Galego de Promoción Económica — III. Outras disposicións — 11/08/2011

O Consello de Dirección do Igape, na súa xuntanza do 20 de abril de 2010, acordou por unanimidade dos seus membros asistentes a aprobación das bases reguladoras das axudas do Instituto Galego de Promoción Económica para o apoio financeiro á hostalaría, comercio, turismo e servizos das comarcas de Ferrol, Eume e Ortegal, instrumentadas mediante convenio de colaboración subscrito entre o Instituto Galego de Promoción Económica, as entidades financeiras e as sociedades de garantía recíproca adheridas (Re-invirte Ferrol). As ditas bases foron publicadas mediante Resolución do 22 de xullo de 2010 (DOG núm. 142, do 27 de xullo) e convocadas para o exercicio 2011 mediante Resolución do 8 de febreiro de 2011 (DOG núm. 40, do 28 de febreiro).
Xunto co texto da Resolución do 8 de febreiro de 2011 publicouse a relación das entidades financeiras que se adheriron ao convenio.
Téndose ratificado, con data 9 de xuño de 2011, a adhesión da entidade financeira
Caja de Ahorros y Pensiones de Barcelona La Caixa
, cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1 a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira
Caja de Ahorros y Pensiones de Barcelona La Caixa
, á relación de entidades financeiras adheridas ao convenio de colaboración para o apoio financeiro á hostalaría, comercio, turismo e servizos das comarcas de Ferrol, Eume e Ortegal, subscrito entre o Instituto Galego de Promoción Económica (Igape), as entidades financeiras e sociedades de garantía recíproca adheridas (Re-invirte Ferrol), asinado o 7 de febreiro de 2011.
Santiago de Compostela, 29 de xullo de 2011.
ORDE do 2 de agosto de 2011 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 10/08/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do Concello de Ferrol, o nomeamento de Juan Fernández García como vogal no Consello de Administración da Autoridade Portuaria de Ferrol-San Cibrao, en representación do citado concello.
Santiago de Compostela, 2 de agosto de 2011.
ORDE do 2 de agosto de 2011 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 10/08/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Francisco Javier Galán Pérez como vogal no Consello de Administración da Autoridade Portuaria de Ferrol-San Cibrao, en representación do Concello de Ferrol, agradecéndolle os servizos prestados.
Santiago de Compostela, 2 de agosto de 2011.